Patatas

Ang patatas (Solanum tuberosum) gituohan nga nagagikan sa Peru ug Ekwador. Sa maong mga lugar atong makita ang mga patatas sa nagkalainlaing porma, kadak-on ug kolor nga dili nato makita sa ubang parte sa kalibotan.
Giingon nga una kini dawata isip usa ka pagkaon sa Kaamerikahan, nauna na ang Ingglatera ug Irlanda niadtong 16th century. Gipaila ang patatas nga ornamental nga tanom o pandekorasyon lang didto sa Pransya. 

Ang patatas dili pa kaayo popular nga pagkaon hangtod napamatud-an ang benepisyong makuha niini sa usa ka agrikulturista ug botanista nga si Antoine Parmentier.

Daghan na kaayong resipe ang nabuhat ginamit ang patatas nga pangsahog sa karne apan didto sa Irlanda pabukalan lang kini pagkaon na. Ang patatas mahimong iprito, isugba, ihurno ug sagolan og lainlaing ingrediyente. Mahimo usab kining buhatong potato cake apan ang labing popular nga pagkaon nga binuhat sa patatas mao ang potato fries o kanang gitawag og French fries sa mga popular nga kan-anan sa mga dakbayan.

Ang patatas walay gipiling panahon ug mahimo kining paliton sa mga groseri, merkado ug supermarket sa tibuok tuig. Ania ang pipila ka tip bahin sa patatas.

Linutoang Pilipino
Mga tanom